Kvázi tiltólistára tennék az egyik leghíresebb amerikai céget a kínaiak
A FedEx amerikai postaszolgálat felkerülhet a megbízhatatlan vállalatok kínai listájára, miután nem szállított le egy Huawei okostelefont tartalmazó csomagot az amerikai címzettnek - írta vasárnap a kínai Global Times hírportál.
A cikk szerint amerikai FedEx Corp. postaszolgálat bocsánatot kért a Huawei Technologies vállalattól, amiért nem kézbesítette egy, az Egyesült Államokba címzett küldeményét, hanem a feladónak visszavitte azt.

A csomagot tévedésbõl visszaszállítottuk a feladónak és bocsánatot kérünk ezért a mûveleti hibáért - fogalmazott a FedEx közleménye. A FedEx átvesz és kézbesít minden olyan küldeményt, amely nem az amerikai kereskedelmi minisztérium tiltólistáján szereplõ Huawei-érdekeltségekhez van címezve - szögezi le a közlemény.

A csomag egy Huawei P30-as okostelefon-készüléket tartalmazott, amelyet egy újságíró adott fel a PCMag számítástechnikai magazin londoni szerkesztõségébõl a lap Egyesült Államokbeli szerkesztõségének. A Global Times megkeresésére a Huawei nem kommentálta az incidenst.

A FedEx májusban két csomagot szállított el az Egyesült Államokba, amelyet Japánban adtak fel a Huawei China címére. Késõbb két másik csomagot is kis híján téves címre kézbesített a FedEx, amelyeket Vietnamban adtak fel a Huawei számára meg nem nevezett ázsiai címekre.

A China Federation of Logistics & Purchasing kínai logisztikai szövetség szakembere Jang Ta-csing (Yang Daqing) a Global Times hírportálnak nyilatkozva annak a meggyõzõdésének adott hangot, hogy a FedEx hallgatólagos megállapodásra lépett az amerikai kormánnyal a Huawei mûködésének a megnehezítésére. Hozzátette: ha az amerikai futárcég azon az áron is kész részt venni a Huawei elleni amerikai kormányzati akciókban, hogy eközben integritását és ügyfeleit is elveszíti, akkor nemcsak Kínában kell piacvesztéssel számolnia, hanem az egész világon.

A FedEx ezek után nagyon is valószínû, hogy felkerül a 'megbízhatatlan vállalatok' listájára - mondta Jang Ta-csing, hozzátéve, hogy "a kínai vállalatok ellen indított kereskedelmi háborúval Amerika végsõ soron a saját cégeit teszi majd tönkre".

A pekingi kereskedelmi minisztérium májusban jelentette be, hogy listát állít fel a "megbízhatatlan", vagyis a kínai vállalatok jogos érdekeit súlyosan sértõ és aláásó külföldi cégekrõl és személyekrõl.
Kína vámháború FedEx